Songs In A Minor. Songs in A Minor – amerikalik qoʻshiqchi va qoʻshiqnavis Alicia Keysning 2001-yil 5-iyunda J Records tomonidan chiqarilgan debyut studiyaviy albomi. Alicia Keysning albomi birinchi haftasida 236 000 nusxada sotiladi va Billboard 200 reytingida birinchi oʻrinni egallaydi. Albom Amerika Qoʻshma Shtatlarida 7 milliondan ortiq nusxada va butun dunyo boʻylab 12 million nusxada sotilgan. Albom Keysga bir nechta mukofotlarni, jumladan, 44-yillik Grammy mukofotlarida beshta Grammy mukofotini olib kelgan. Albomning yoyilishi uchun Keys oʻzining „Songs in A Minor Tour“ nomli birinchi konsert gastrolini boshlaydi. Albom 2022-yilda Kongress kutubxonasi tomonidan Milliy yozuvlar reestrida saqlash uchun tanlangan. Yozib olish va ishlab chiqarish. Keys 14 yoshida "Songs in A Minor" tarkibidagi qoʻshiqlarni yozishni boshladi. „Butterflyz“ qoʻshigʻi ushbu albomning birinchi kompozitsiyasi edi. U 16 yoshida Professional sahna sanʼati maktabini tamomlaydi, soʻngra Kolumbiya universitetiga qabul qilinadi. Biroq Alicia 4 haftadan keyin musiqiy karyerasini davom ettirish uchun oʻqishdan ketadi. Alicia Jermaine Dupri bilan uning So So Def albomi uchun demoshartnoma imzolaydi. U 1997-yilda ishlab chiqarilgan Qora libosli odamlar filmining soundtrekidagi „Dah Dee Dah (Sexy Thing)“ qoʻshigʻining hammuallifi hisoblanadi. Keys Albomni 1998-yilda yoza boshlagan. U albomni shu yilning oʻzidayoq tugallaydi, lekin Columbia Records albomni rad etadi. Tanqidchilar baholari. Songs in A Minor tanqidchilardan ijobiy baho oldi. Meʼyorlashtirilgan reytingni belgilaydigan Metacriticda ushbu albom 10 ta sharh asosida oʻrtacha 100 balldan 78 ball oldi. NMEda sharhlash davomida, Sam Faulkner zamonaviy musiqa va retrospektiv oʻrtasidagi muvozanatni "sof daholik" deb ta'riflagan. Tijoriy koʻrsatkichlari. Songs in A Minor birinchi haftasida 236 000 nusxada sotilgan va Billboard 200 reytingida birinchi oʻrinni egallagan. Ogʻizdan ogʻizga va reklama orqali albom ikkinchi haftada yana 221 000 nusxa sotilgan holda chartda birinchi oʻrinda qoladi. Albom jami uch hafta ketma-ket birinchi oʻrinni egallaydi va 2001-yilning eng koʻp sotilgan albomlaridan biriga aylanadi. 2014-yil iyun holatiga koʻra, albom Shtatlarda umumiy 6,348,000 nusxada sotilgan. Billboard tomonidan albom "2000-yillar uchun Billboard 200 oʻn yillik yakunlari jadvali"da 32-oʻringa va "Top R&B/Hip-Hop albomlari oʻn yillik yakunlari jadvali"da 12-oʻringa loyiq koʻriladi. 2020-yil 19-avgustda albom Amerika Qoʻshma Shtatlardagi yetti million dona albom ekvivalent birliklari va umumiy sotuvlari uchun Amerika Yozuv Industriyasi Assotsiatsiyasi (RIAA) tomonidan septuple platinum sertifikatiga ega boʻldi.